Mary L'Hommedieu Gardiner, 1841
**Mary Gardiner Horsford,** jaiotzaz **Mary L'Hommedieu Gardiner** (New York, AEB, 1824ko irailaren 26a - 1855eko azaroaren 25a) estatubatuar poeta eta Eben Norton Horsford kimikaria izan zen bere senarra.

Biografia
---------

Mary L'Hommedieu Gardiner New Yorken jaio zen, Gurasoak Samuel Smith Gardiner eta Catherine L'Hommedieu izan ziren. Lion Gardinerren ondorengoa zen eta Julia Gardiner Tyler politikariaren lehengusina.

1840an, hiru urteko hezkuntza-ikastaroa hasi zuen Albanyko Emakumezkoen Eskolan. Hantxe ezagutu zuen bere senarra izan zena, Eben Norton Horsford maisua. Bere aitak, maistra gaztearen finantza-ikuspegiaz zuhur, ezkontzarako baimena ukatu egin zuen Horsfordek Fisikako Rumford katedra lortu zuen arte, eta bikotea 1847ko abuztuaren 4an ezkondu zen. Sylvester Manor-en bizi izan ziren, amaren familiaren bidez jasotako etxea.

Idazle ibilbidea
----------------

Gaztaroan hasi zen poeta gisa, eta ezkontzan jarraitu egin zuen. *The Knickerbocker*, *Godey's Lady's Book* eta bestelako aldizkako argitalpenak idatzi zituen. «*My Native Isle*» poema, Shelter Islandeko (New York) aurreko etxea gogorarazten duena, antologatuetako bat izan zen Henry Wadsworth Longfellow-en *Poems of Places* bilduman. 1855ean, *Indian Legends and Other Poems* bilduma argitaratu zuen. Liburuak kritika onak jaso zituen. *Godey's Lady's* Book-ek honelaxe sustatu zuen bilduma: «*Estatu Batuetako gure poeta gozoenetako baten muineko perla bolumena*». The *North American Review* aldizkariak poemen «*grazia, estiloa eta bertsogintza arina*» goraipatu zituen, baita «*kristau-sentimenduaren tonua eta purutasuna, ezaugarri nagusiak baitira*» ere. Poemek kritikak jaso dituzte, «*familia-estereotipo beldurgarriak nahiz erromantikoa*k» errepikatu baitituzte ageriko patuaren isilbidezko onarpenean.

### Heriotza

Mary Gardinerrek eta Eben Horsfordek lau alaba izan zituzten: Lilian, Mary Katherine, Gertrude Hubbard (Andrew Fiserekin ezkondua) eta Mary Gardiner (Benjamin Robbins Curtis Gorte Goreneko epailearekin ezkondua). 1855eko udazkenean, alaba gaztearen jaiotza baino hilabete batzuk geroago, Mary Gardiner Horsfordek hotzeri bat hartu zuen, tetano edo trismo bihurtu zena. 1855eko azaroaren 25ean hil zen. *The* *North American* *Review*-ren iritziz, bat-bateko heriotzak esanahi berri eta malenkoniatsua eman zion bere poesiari. *The Boston Transcript*-ek goraipatu egin zuen, eta hauxe esan zuen: «*bere poemak oso miretsiak izan dira bertsogintza erraz eta zuzenagatik eta irudi sinple baina ederrengatik*».

1857an, Maryren alarguna, Eben Norton Horsford, Maryren arreba Phoebe Dayton Gardinerrekin ezkondu zen, eta harekin alaba bat izan zuen, Cornelia Horsford.

Erreferentziak
--------------

1. ↑   **(Ingelesez)** Society, New England Historic Genealogical.  (1908). *Memorial Biographies of the New England Historic Genealogical Society.*  The Society (Noiz kontsultatua: 2023-12-08).
2. ↑   **(Ingelesez)** Civitello, Linda.  (2017-05-22). *Baking Powder Wars: The Cutthroat Food Fight that Revolutionized Cooking.*  University of Illinois Press ISBN 978-0-252-09963-2. (Noiz kontsultatua: 2023-12-08).
3. 1 2 3    *Sounds and sweet airs : the poetry of Long Island.*  Port Washington, N.Y. : I. J. Friedman 1970 ISBN 978-0-87198-089-2. (Noiz kontsultatua: 2023-12-08).
4. ↑   Hinkle, Annette.  (6 de junio de 2017). *The women of Sylvester Manor: Stories of visible and not-so-visible female residents.* .
5. ↑    *The House — Sylvester Manor.* .
6. ↑   **(Ingelesez)** Wadsworth, Sarah; Wiegand, Wayne A..  (2012). *Right Here I See My Own Books: The Woman's Building Library at the World's Columbian Exposition.*  Univ of Massachusetts Press ISBN 978-1-55849-928-7. (Noiz kontsultatua: 2023-12-08).
7. ↑   **(Ingelesez)** ajeyaseelan.  (2022-09-13). «My Native Isle» *Collection at Bartleby.com* (Noiz kontsultatua: 2023-12-08).
8. ↑   **(Ingelesez)**  *The Biographical Cyclopaedia of American Women.*  Halvord publishing Company, Incorporated 1924 (Noiz kontsultatua: 2023-12-08).

Kanpo estekak
-------------

* Indian *Legends* and Other Poems Gutenberg proiektuan

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q56007462
* Commonscat Multimedia: Mary Gardiner Horsford

---

* **Identifikadoreak**
* WorldCat
* VIAF: 249601584
* ISNI: 0000 0003 7026 5322
* GND: 1056134097
* LCCN: n2012036156
* Open Library: OL5344490A
* **Bilduma digitalak**
* Gutenberg proiektua: 8461

 |

* Wd Datuak: Q56007462
* Commonscat Multimedia: Mary Gardiner Horsford